**Ruxsat berish jarayoni elektronlashtirildi**

Ruxsatnoma olish uchun ariza berish, koʻrib chiqish, qayta rasmiylashtirish, amal qilish muddatini uzaytirish, amal qilishini toʻxtatib turish, ularni oʻzgartirish, bekor qilish va tugatishning yagona tartibi belgilandi.

Qaror bilan **27 ta** ruxsat etish xususiyatiga ega hujjatlarning pasportlari tasdiqlandi.

Endilikda barcha arizalar **elektron tarzda** “Litsenziya” axborot tizimi*(license.gov.uz)*orqali **dam olish va bayram kunlaridan qatʼi nazar**, **har kuni** **24 soat davomida** qabul qilinadi.

*Bu bilan fuqarolarning davlat organlariga “borish” va “kutish” kabi ortiqcha ovoragarchiliklarga chek qoʻyildi.*

Ruxsatnomani olish uchun ariza vakolatli organga “**Litsenziya” AT** yoki **YIDXP** orqali taqdim etiladi.

Ruxsat etish xususiyatiga ega hujjatni berish yoki berishni rad etish toʻgʻrisidagi qaror talabgorning shaxsiy kabinetiga yuboriladi.

Ruxsatnoma berish haqidagi ariza **birinchi marta** koʻrish *jarayonida ruxsat berilishi uchun zarur hujjatlar toʻliq boʻlmaganda ushbu arizani koʻrib chiqish rad qilinmasdan kamchiliklarni* bartaraf etish uchun talabgorga muddat berilishi belgilandi.

Talabgor ruxsat berish tartib-taomillari sohasidagi vakolatli organ qaroridan norozi boʻlsa faqat sudga murojaat qilish emas, nizoni sudgacha koʻrib chiqish tartibi belgilandi.

Endilikda ruxsat berish yoki ruxsat berishni rad etish toʻgʻrisidagi qarorlarni respublika darajasida qabul qiluvchi vakolatli organlarda mavjud xodimlar orasidan 5 kishidan iborat shikoyatlarni koʻrib chiqish boʻyicha **Apellyatsiya kengashi** tashkil etiladi.

Apellyatsiya kengashinizolarni tezkor koʻrib chiqib, qonuniy hal qilish imkoniyatini beradi. Lekin fuqarolar xohlasa apellyatsiya kengashigamurojaat qilmasdan toʻgʻridan toʻgʻri sudga ham murojaat qilishlari mumkin.

Mazkur qaror **2022-yil 1-martdan** kuchga kiradi.

**Manba:** 86-son qaror, 22.02.2022y.